pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รพ.วชิระภูเก็ต ลดแออัด “รับยาใกล้บ้าน ร้านยาใกล้ใจ” 15 กลุ่มโรค
วันอังคารที่ 5 พฤศจิกายน 2562
รพ.วชิระภูเก็ต ลดแออัด “รับยาใกล้บ้าน ร้านยาใกล้ใจ” 15 กลุ่มโรค
โรงพยาบาลวชิระภูเก็ตเดินหน้าโครงการลดความแออัด ผู้ป่วยรับยาใกล้บ้าน ตั้งเป้า4เดือนแรก100รายเพิ่มความสะดวก 15 กลุ่มโรค อาทิ เบาหวาน ความดัน หอบหืด พาร์กินสัน และไทรอยด์
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า โรงพยาบาลวชิระภูเก็ต จัดทําโครงการ รับยาใกล้บ้าน ร้านยาใกล้ใจ”ตั้งแต่วันที่ 1 ต.ค. 2562 ตามนโยบายลดความแออัดเพื่อสร้างทางเลือกการรับยาหลังพบแพทย์ให้กับผู้ป่วยสิทธิหลักประกันสุขภาพแห่งชาติที่สมัครใจ ไม่ต้องรอคิวรับยา โดยผู้ป่วยต้องได้รับความเห็นจากแพทย์ว่ามีอาการคงที่ สามารถร่วมโครงการได้และร้านยาต้องเป็นร้านยาแผนปัจจุบัน ข.ย.1 ที่มีเภสัชกรประจําร้าน และมีป้ายสัญลักษณ์ “ร้านยาชุมชนอบอุ่น”
ดร.สาธิต กล่าวต่อว่า ภายหลังดําเนินงานแล้ว 1 เดือน มีร้านยาในพื้นที่ จ.ภูเก็ตเข้าร่วมโครงการทั้งหมด 33 ร้าน แบ่งเป็น ร้านยาในอําเภอเมืองภูเก็ต 13 ร้าน อําเภอถลาง 6 ร้าน และอําเภอกะทู้ 8 ร้าน และมีร้านยาที่รอขึ้นทะเบียน อีก 6 ร้าน นอกจากนี้มีผู้ป่วยเข้าร่วมโครงการแล้วได้แก่ โรคความดันโลหิตสูง โรคต่อมลูกหมากโต และโรคลมชักซึ่งมีความพึงพอใจมากถึง ร้อยละ 90.4
ทั้งนี้ ผู้ป่วยสิทธิบัตรหลักประกันสุขภาพโรคเรื้อรัง ซึ่งรับยาประจําจากโรงพยาบาลวชิระภูเก็ต จํานวน 15 กลุ่มโรค ได้แก่ เบาหวาน ความดันโลหิตสูง ไขมันในเลือดสูง พาร์กินสัน โรคข้อเรื้อรัง หอบหืด ต้อหิน โรคตาแห้ง โรคลมชัก โรคบาดเจ็บทางสมองชนิดเรื้อรัง ไทรอยด์ นิ่วในไต โรคต่อมลูกหมากโต และโรคหลอดเลือดสมอง สามารถติดต่อเพื่อเข้าร่วมโครงการ “รับยาใกล้บ้าน ร้านยาใกล้ใจ” ได้ที่ห้องจ่ายยาผู้ป่วยนอก ชั้น 1 หมายเลข 20 หรือแจ้งความจํานงผ่านแพทย์ในเวลาราชการ โทร. 0-7636-1234 ต่อ 1183 -1186
*************************************** 5 พฤศจิกายน 2562
รัฐบาลไทย-ข่าวทำเนียบรัฐบาล-สมอ. ผนึกกําลัง METI ประเทศญี่ปุ่น เดินหน้าต่อยอดโครงการ “ความปลอดภัยผลิตภัณฑ์  ผสานความร่วมมือของ 2 ประเทศ ด้านการคุ้มครองผู้บริโภค
วันพฤหัสบดีที่ 20 กุมภาพันธ์ 2563
สมอ. ผนึกกําลัง METI ประเทศญี่ปุ่น เดินหน้าต่อยอดโครงการ “ความปลอดภัยผลิตภัณฑ์  ผสานความร่วมมือของ 2 ประเทศ ด้านการคุ้มครองผู้บริโภค
สมอ. ผนึกกําลัง METI ประเทศญี่ปุ่น เดินหน้าต่อยอดโครงการ “ความปลอดภัยผลิตภัณฑ์ (Product Safety) พัฒนาฐานข้อมูลอุบัติเหตุ เพื่อคุ้มครองความปลอดภัยประชาชนจากการใช้สินค้า หลังลงนามความ ร่วมมือระหว่าง 2 หน่วยงาน เมื่อวันที่ 11 กุมภาพันธ์ 2563 ที่ผ่านมา
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยว่า สมอ. ใน ฐานะผู้แทนประเทศไทย ได้ร่วมกับกระทรวงเศรษฐกิจ การค้า และอุตสาหกรรม (Ministry of Economy, Trade and Industry (METI) ประเทศญี่ปุ่น จัดทําโครงการ “ความปลอดภัยผลิตภัณฑ์ (Product Safety) ตั้งแต่ปี 2560 เป็นต้นมาจนถึงปัจจุบัน เพื่อถ่ายทอดวิธีการจัดเก็บข้อมูลอุบัติเหตุที่เกี่ยวข้องกับผลิตภัณฑ์ และการวิเคราะห์ หาสาเหตุของอุบัติเหตุที่เกิดขึ้น ให้แก่เจ้าหน้าที่ สมอ. สํานักงานคณะกรรมการคุ้มครองผู้บริโภค (สคบ.) และกอง พิสูจน์หลักฐานกลาง (พฐ.) สํานักงานตํารวจแห่งชาติ ตลอดจนผู้ประกอบการอุตสาหกรรมของไทย เพื่อนํามาศึกษา และแลกเปลี่ยนข้อมูลในการจัดทําฐานข้อมูลอุบัติเหตุจากการใช้ผลิตภัณฑ์ของผู้บริโภคในประเทศไทย รวมถึงการ นําข้อมูลดังกล่าวมาวิเคราะห์วิจัยถึงสาเหตุของการเกิดอุบัติเหตุจากการใช้ผลิตภัณฑ์อย่างเป็นระบบและรูปธรรม ทํา ให้ทราบถึงสาเหตุและแนวทางในการป้องกันอุบัติเหตุต่างๆ เพื่อลดความสูญเสียทั้งต่อชีวิตและทรัพย์สินของ ผู้บริโภคในอนาคต
จากความร่วมมือของ สมอ. และ METI มีหน่วยงานภาครัฐ ภาคเอกชน รัฐวิสาหกิจ และผู้ประกอบการ อุตสาหกรรมผ่านการฝึกอบรมแล้วกว่า 90 ราย ซึ่งการฝึกอบรมดังกล่าวได้เสริมสร้างความรู้ ความสามารถใน การพัฒนาคุณภาพผลิตภัณฑ์ให้มีความปลอดภัยต่อผู้บริโภคมากยิ่งขึ้น และเพื่อให้ความร่วมมือในการดําเนินงาน ด้านการคุ้มครองผู้บริโภคของทั้ง 2 ประเทศ เป็นไปอย่างต่อเนื่อง โครงการดังกล่าวจะสิ้นสุดในเดือนกุมภาพันธ์ 2563 นี้ สมอ. จึงได้ลงนามบันทึกความร่วมมือกับ METI เมื่อวันที่ 11 กุมภาพันธ์ 2563 ที่ผ่านมา เพื่อผนึกกําลัง ร่วมกันพัฒนางานด้านการคุ้มครองผู้บริโภคให้มีประสิทธิภาพมากยิ่งขึ้น ซึ่งจะทําให้ประเทศไทยสามารถพัฒนาและ จัดทําฐานข้อมูลอุบัติเหตุจากการใช้สินค้าได้อย่างสมบูรณ์และครอบคลุม ตลอดจนแลกเปลี่ยนข้อมูลด้านการควบคุม สินค้าออนไลน์ที่มีความเสี่ยงในการเกิดอุบัติเหตุ และเป็นอันตรายต่อผู้บริโภคของทั้งสองประเทศร่วมกันอีกด้วย นับเป็นการยกระดับการคุ้มครองผู้บริโภคให้ก้าวหน้าไปอีกขั้น
เลขาธิการ สมอ. กล่าวเพิ่มเติมว่า ปัจจุบันประเทศไทยยังไม่มีหน่วยงานใดที่จะดูแลการจัดทําฐานข้อมูล ดังกล่าวโดยตรง สมอ. จึงได้ร่วมมือกับหน่วยงานที่เกี่ยวข้อง ได้แก่ สํานักงานคณะกรรมการคุ้มครองผู้บริโภค (สคบ.) และกองพิสูจน์หลักฐานกลาง (พฐ.) สํานักงานตํารวจแห่งชาติ จัดตั้งคณะทํางานจัดทําฐานข้อมูลอุบัติเหตุที่เกิดจาก การใช้ผลิตภัณฑ์ เพื่อประโยชน์ต่อการคุ้มครองผู้บริโภคในประเทศต่อไปในอนาคต
รัฐบาลไทย-ข่าวทำเนียบรัฐบาล-พม. Kick Off มหกรรมบ้านพอเพียง : ซ่อมบ้าน สร้างโอกาส ส่งความสุข ปี 2563 ที่ จ.ระยอง
วันจันทร์ที่ 3 กุมภาพันธ์ 2563
พม. Kick Off มหกรรมบ้านพอเพียง : ซ่อมบ้าน สร้างโอกาส ส่งความสุข ปี 2563 ที่ จ.ระยอง
พม. Kick Off มหกรรมบ้านพอเพียง : ซ่อมบ้าน สร้างโอกาส ส่งความสุข ปี 2563 ที่ จ.ระยอง
วันที่ 2 ก.พ. 63 เวลา 13.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธี Kick Off มหกรรมบ้านพอเพียง : ซ่อมบ้าน สร้างโอกาส ส่งความสุข ปี 2563 เพื่อขับเคลื่อนภารกิจด้านที่อยู่อาศัยให้แก่ประชาชนที่มีรายได้น้อยตามโครงการ บ้านพอเพียงชนบท จํานวน 11,500 ครัวเรือนทั่วประเทศ ณ สํานักสงฆ์เขาดินเนินหย่อง บ้านหนองกรับ หมู่ที่ 3 ตําบลหนองบัว อําเภอบ้านค่าย จังหวัดระยอง โดยสนับสนุนการซ่อมแซมบ้านเรือนของครอบครัวที่มีรายได้น้อย และมีสภาพบ้านเรือนทรุดโทรม ไม่เหมาะแก่การอยู่อาศัย โดยมี นายสุรศักดิ์ เจริญศิริโชติ ผู้ว่าราชการจังหวัดระยอง นายไมตรี อินทุสุต ประธานกรรมการสถาบันพัฒนาองค์กรชุมชน (องค์การมหาชน) คณะผู้บริหารกระทรวง พม. และผู้แทนหน่วยงานที่เกี่ยวข้องเข้าร่วมงาน อีกทั้งลงพื้นที่เยี่ยมและให้กําลังใจ และพบปะประชาชนกลุ่มเป้าหมายในพื้นที่
นายจุติ กล่าวว่า ด้วยกระทรวงการพัฒนาสังคมและความมั่นคงของมนุษย์ (พม.) โดยสถาบันพัฒนาองค์กรชุมชน (องค์การมหาชน) หรือ พอช. ได้จัดเตรียมของขวัญปีใหม่ 2563 ด้านที่อยู่อาศัยให้แก่ประชาชนที่มีรายได้น้อย ภายใต้โครงการ บ้านพอเพียงชนบท จํานวน 11,500 ครัวเรือนทั่วประเทศ เพื่อสนับสนุนการซ่อมแซมบ้านเรือนของครอบครัวที่มีรายได้น้อย มีฐานะยากจน และมีสภาพบ้านเรือนทรุดโทรม ไม่เหมาะแก่การอยู่อาศัย โดย พอช. จะสนับสนุนงบประมาณให้ครัวเรือนหนึ่ง ไม่เกิน 19,000 บาท ขณะนี้ อยู่ระหว่างดําเนินการในพื้นที่ทุกภูมิภาค แยกเป็น 1) ภาคเหนือ 2,200 ครัวเรือน 2) ภาคอีสาน 2,700 ครัวเรือน 3) ภาคกลางและตะวันตก 2,200 ครัวเรือน 4) กรุงเทพฯ ปริมณฑล และตะวันออก 2,200 ครัวเรือน และ 5) ภาคใต้ 2,200 ครัวเรือน
นายจุติ กล่าวต่อไปว่า สําหรับงาน Kick Off มหกรรมบ้านพอเพียง : ซ่อมบ้าน สร้างโอกาส ส่งความสุข ปี 2563 ในวันนี้ เป็นการ Kick Off การซ่อม สร้างบ้าน 10 หลังแรก จากทั้งหมด 1,525 หลัง ใน 8 จังหวัดภาคตะวันออก โดยมีการมอบบ้านพอเพียงหลังแรกที่สร้างบ้านใหม่ให้แก่ผู้สูงอายุ พร้อมมอบงบประมาณบ้านพอเพียง ภาคตะวันออก 8 จังหวัด ประจําปี 2563 จํานวน 1,525 ครัวเรือน เป็นเงินงบประมาณ 27,360,000 บาท และมอบบ้านพอเพียงจังหวัดระยอง ที่สร้างเสร็จแล้ว ปี 2562 จํานวน 212 ครัวเรือน อีกทั้งมอบของขวัญปีใหม่สําหรับผู้สูงอายุจังหวัดระยอง ส่งความสุข ลดทุกข์ปรับโถ (ซ่อมห้องสุขา)โดยภาคเอกชนของจังหวัดระยอง (CSR ระยอง) และมอบงบประมาณสนับสนุนการพัฒนาขบวนองค์กรชุมชนจังหวัดระยอง 4 ล้านบาท จากองค์การบริหารส่วนจังหวัดระยอง ให้แก่ผู้แทนขบวนองค์กรชุมชนจังหวัดระยอง
นายจุติ กล่าวเพิ่มเติมว่า นอกจากนี้ ตนยังได้ลงพื้นที่เยี่ยมบ้านครอบครัวชายชราวัย 62 ปี เพื่อมอบบ้านพอเพียงหลังแรกของผู้สูงอายุ รวมทั้งพบปะชาวบ้านในชุมชน และพูดคุยกําลังใจในการซ่อมสร้างบ้านให้มีความมั่นคงแข็งแรง เหมาะแก่การอยู่อาศัยพร้อมทั้งมอบเครื่องอุปโภค บริโภค และอุปกรณ์ก่อสร้างบ้านพอเพียงปี 2563 ทั้งนี้ โครงการบ้านพอเพียงชนบท เริ่มดําเนินการตั้งแต่ปีงบประมาณ 2560 ซึ่งปัจจุบัน (มกราคม 2563) ได้ซ่อมสร้างแล้วเสร็จ รวม 39,194 ครัวเรือน ในพื้นที่ 2,391 ตําบล โดยในปี 2563 มีเป้าหมาย 11,500 ครัวเรือน จะดําเนินการตามแผนแล้วเสร็จทั้งหมดภายในเดือนมิถุนายน 2563
รัฐบาลไทย-ข่าวทำเนียบรัฐบาล-พม. จับมือ CP นำร่องโครงการส่งเสริมความร่วมมือประชารัฐ เพื่อพัฒนาเทคโนโลยีการเกษตรกรรม พื้นที่นิคมสร้างตนเอง
วันจันทร์ที่ 31 กรกฎาคม 2560
พม. จับมือ CP นําร่องโครงการส่งเสริมความร่วมมือประชารัฐ เพื่อพัฒนาเทคโนโลยีการเกษตรกรรม พื้นที่นิคมสร้างตนเอง
พม. จับมือ CP นําร่องโครงการส่งเสริมความร่วมมือประชารัฐ เพื่อพัฒนาเทคโนโลยีการเกษตรกรรม พื้นที่นิคมสร้างตนเอง
วันนี้ (28 ก.ค. 60) เวลา 11.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยผู้บริหารบริษัทในเครือเจริญโภคภัณฑ์ ลงพื้นที่นิคมสร้างตนเองห้วยหลวง จังหวัดอุดรธานี เพื่อศึกษาแนวทางการส่งเสริมความร่วมมือประชารัฐฯ และพัฒนาเทคโนโลยีการเกษตรกรรมในพื้นที่นิคมสร้างตนเองอย่างเป็นระบบ ณ นิคมสร้างตนเองห้วยหลวง จังหวัดอุดรธานี
พลตํารวจเอก อดุลย์กล่าวว่า นโยบายกระทรวงการพัฒนาสังคมและความมั่นคงของมนุษย์ (พม.) ประจําปี 2560 ยึดหลักตามกรอบแนวทางการลดความเหลื่อมล้ําของสังคม และสร้างโอกาสเข้าถึงบริการของรัฐ ตามนโยบายบริหารราชการแผ่นดินของรัฐบาลด้านสังคม โดยใช้กลไกประชารัฐตามนโยบายรัฐบาลเพื่อเชื่อมโยงภาครัฐ ภาคเอกชน และภาคประชาชน เข้ามีส่วนร่วมรับผิดชอบต่อสังคม และประสานพลังในการแก้ไขปัญหาสังคมร่วมกัน ซึ่งกระทรวง พม. โดยกรมพัฒนาสังคมและสวัสดิการ (พส.) มีอํานาจหน้าที่ในการดําเนินการตามพระราชบัญญัติจัดที่ดินเพื่อการครองชีพพ.ศ. 2511 ซึ่งมีเจตนารมณ์ เพื่อจัดสรรที่ดินแก่ราษฎรให้มีที่ดินเป็นของตนเอง มีอาชีพที่มั่นคง สามารถเลี้ยงตนเองและครอบครัวได้ มีคุณภาพชีวิตที่ดี และเข้าถึงบริการสวัสดิการสังคมของรัฐอย่างเท่าเทียมโดยมุ่งเน้นส่งเสริมการเกษตรกรรมในพื้นที่นิคมสร้างตนเอง
พลตํารวจเอก อดุลย์กล่าวต่อไปว่า กระทรวง พม. มีแนวคิดจัดทําโครงการส่งเสริมความร่วมมือประชารัฐเพื่อพัฒนาเทคโนโลยีการเกษตรกรรมในพื้นที่นิคมสร้างตนเอง โดยประสานความร่วมมือ 3 ฝ่าย ประกอบด้วย ภาครัฐ ได้แก่ พม. โดย พส. ภาคประชาสังคม ได้แก่ กลุ่มอาชีพเกษตรกรและสหกรณ์ชุมชน และ ภาคเอกชน ได้แก่ บริษัทในเครือเจริญโภคภัณฑ์ สําหรับการลงสํารวจพื้นที่ในวันนี้ เพื่อศึกษาวิเคราะห์แนวทางจัดตั้งเป็นแหล่งเรียนรู้ และพัฒนาเทคโนโลยีการเกษตรกรรมในพื้นที่นิคมสร้างตนเอง
"ความร่วมมือระหว่างกระทรวง พม. ภาคประชาสังคม และบริษัทในเครือเจริญโภคภัณฑ์ ในครั้งนี้ จะเป็นกลไกสําคัญในการขับเคลื่อนพลังประชารัฐ ให้เกิดการพัฒนานวัตกรรมในระดับพื้นที่ ลดความเหลื่อมล้ําในสังคม และพัฒนาคุณภาพชีวิตของประชาชน ให้มีความมั่นคง และยั่งยืนต่อไป”พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-อธิบดีกรมบังคับคดี เข้าร่วมบรรยายในการประชุมกฎหมายล้มละลายระหว่างประเทศ ครั้งที่ ๑  ณ เมืองเซนต์ปีเตอร์สเบิร์ก สหพันธรัฐรัสเซีย
วันศุกร์ที่ 19 พฤษภาคม 2560
อธิบดีกรมบังคับคดี เข้าร่วมบรรยายในการประชุมกฎหมายล้มละลายระหว่างประเทศ ครั้งที่ ๑  ณ เมืองเซนต์ปีเตอร์สเบิร์ก สหพันธรัฐรัสเซีย
นางสาวรื่นวดี สุวรรณมงคล อธิบดีกรมบังคับคดี  เข้าร่วมบรรยายในการประชุมกฎหมายล้มละลายระหว่างประเทศ ครั้งที่ ๑  ณ เมืองเซนต์ปีเตอร์สเบิร์ก สหพันธรัฐรัสเซีย
เมื่อวันพฤหัสบดีที่ ๑๘ พฤษภาคม ๒๕๖๐ ระหว่างเวลา ๑๗.๓๐-๑๙.๐๐ น.
ณ เมืองเซนต์ปีเตอร์สเบิร์ก สหพันธรัฐรัสเซีย
นางสาวรื่นวดี สุวรรณมงคล อธิบดีกรมบังคับคดี
ได้บรรยายเรื่องกฎหมายล้มละลายกับบุคคลธรรมดา : การคุ้มครองสิทธิของบุคคลธรรมดา
ร่วมกับรัฐมนตรีช่วยว่าการกระทรวงพัฒนาเศรษฐกิจสหพันธรัฐรัสเซีย
อาจารย์ด้านกฎหมายล้มละลายจากประเทศสหรัฐอเมริกา
ที่ปรึกษาสภาวิจัยกฎหมายเอกชน ที่ปรึกษาภาคเอกชน
และผู้อํานวยการโครงการเพื่อการพัฒนาสหพันธ์รัฐรัสเซีย
โดยมีรองผู้อํานวยการสํานักเศรษฐกิจจากรัฐดูม่า สหพันธรัฐรัสเซีย เป็นผู้ดําเนินรายการ
โอกาสนี้ อธิบดีกรมบังคับคดี ได้นําเสนอโครงสร้างกฎหมายล้มละลายไทย
ข้อกําหนดเกี่ยวกับการล้มละลายของบุคคลธรรมดาและหน้าที่ของบุคคลล้มละลาย
ที่ศาลมีคําสั่งพิทักษ์ทรัพย์เด็ดขาด รวมทั้งบทบาทหน้าที่ของเจ้าพนักงานพิทักษ์ทรัพย์
และเสนอประเด็นที่อยู่ระหว่างการพิจารณา คือ
เรื่องการกําหนดให้ลูกหนี้สามารถยื่นคําร้องขอเป็นบุคคลล้มละลาย
และจํานวนหนี้ที่กําหนดเป็นเงื่อนไขในการยื่นฟ้องให้บุคคลธรรมดาล้มละลาย
ซึ่งเห็นว่าจําเป็นต้องหารือร่วมกับหน่วยงานต่าง ๆ
เช่น กระทรวงการคลัง ธนาคารแห่งประเทศไทย
และภาคเอกชนด้วย นอกจากนี้ ได้นําเสนอประเด็นที่กรมบังคับคดีได้ศึกษาวิเคราะห์ คือ
เรื่องสิทธิมนุษยชนกับบุคคลธรรมดาที่เป็นบุคคลล้มละลาย
ทั้งนี้เห็นว่า ควรให้บุคคลธรรมดาที่เคยเป็นบุคคลล้มละลายสามารถทํางานได้ทุกสาขาอาชีพ
เพื่อรักษาสิทธิของบุคคลดังกล่าวด้วย
ซึ่งการร่วมบรรยายในครั้งนี้ได้รับความสนใจจากผู้เข้าร่วมประชุม
โดยเฉพาะผู้แทนจากสหพันธรัฐรัสเซีย เนื่องจากสหพันธรัฐรัสเซีย
อยู่ระหว่างการพิจารณาแก้ไขกฎหมายล้มละลายที่เกี่ยวกับบุคคลธรรมดา
ในการนี้ นางเพ็ญรวี มาแสง ผู้เชี่ยวชาญพิเศษเฉพาะด้านการบังคับคดีล้มละลาย
และนางสาวอทิตยา ทองบุญ นิติกรชํานาญการพิเศษ
ได้เข้าร่วมรับฟังการบรรยายในหัวข้อดังกล่าวด้วย
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ร่วมแถลงข่าวกิจกรรมวิ่ง-ปั่น Inspire Run and Ride by Princess & Friends
วันศุกร์ที่ 16 ธันวาคม 2559
รองปลัดกระทรวงยุติธรรม ร่วมแถลงข่าวกิจกรรมวิ่ง-ปั่น Inspire Run and Ride by Princess & Friends
นางกรรณิการ์ แสงทอง รองปลัดกระทรวงยุติธรรม พร้อมด้วยนาวาโท เอกสิทธิ์ เอี่ยมยิ้ม รองประธานจัดงาน Inspire Run and Ride by Princess & Friends ร่วมแถลงข่าวโครงการจัดการแข่งขันวิ่ง-ปั่นจักรยาน ภายใต้ชื่องาน Inspire Run and Ride by Princess & Friends
เมื่อวันพฤหัสบดีที่ ๑๕ ธันวาคม ๒๕๕๙ เวลา ๑๔.๐๐ น. ณ โรงแรมพูลแมน
นางกรรณิการ์ แสงทอง รองปลัดกระทรวงยุติธรรม
พร้อมด้วยนาวาโท เอกสิทธิ์ เอี่ยมยิ้ม รองประธานจัดงาน Inspire Run and Ride by Princess & Friends
ร่วมแถลงข่าวโครงการจัดการแข่งขันวิ่ง-ปั่นจักรยาน
ภายใต้ชื่องาน Inspire Run and Ride by Princess & Friends
เนื่องในโอกาสครบรอบ ๑๐ ปี ของการดําเนินงานตามโครงการกําลังใจ
ในพระดําริ พระเจ้าหลานเธอ พระองค์เจ้าพัชรกิติยาภา
จัดโดยกองทุนกําลังใจในพระดําริ พระเจ้าหลานเธอ พระองค์เจ้าพัชรกิติยาภา
ร่วมกับ สํานักงานกองทุนสนับสนุนการสร้างเสริมสุขภาพ (สสส.)
ซึ่งกิจกรรมดังกล่าวกําหนดจัดขึ้นระหว่างวันที่ ๗-๘ มกราคม ๒๕๖๐
ณ บริเวณไร่องุ่นซิลเวอร์เลค และเขาชีจรรย์ อําเภอสัตหีบ จังหวัดชลบุรี
รัฐบาลไทย-ข่าวทำเนียบรัฐบาล-กรมสรรพากรเตือนถึงเวลายื่นแบบภาษีเงินได้บุคคลธรรมดาครึ่งปี (ภ.ง.ด.94)  ปี 2560
วันพฤหัสบดีที่ 7 กันยายน 2560
กรมสรรพากรเตือนถึงเวลายื่นแบบภาษีเงินได้บุคคลธรรมดาครึ่งปี (ภ.ง.ด.94)  ปี 2560
กรมสรรพากรแนะให้ผู้มีเงินได้ที่มีหน้าที่ยื่นแบบภาษีเงินได้บุคคลธรรมดาครึ่งปี (ภ.ง.ด.94)  ประจําปี 2560 ให้ยื่นแบบฯ ภายในวันที่ 30 กันยายน 2560 ส่วนผู้ที่ยื่นแบบฯ ผ่านระบบอินเทอร์เน็ตยื่นได้ถึงวันที่ 8 ตุลาคม 2560
นายสมชาย แสงรัตนมณีเดช ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร แจ้งว่า “ผู้ที่มีหน้าที่ต้องยื่นแบบแสดงรายการภาษีเงินได้บุคคลธรรมดาครึ่งปี คือ ผู้มีเงินได้ตามมาตรา 40 (5)-(8) แห่งประมวลรัษฎากร ได้แก่ เงินได้จากการให้เช่าทรัพย์สิน การประกอบวิชาชีพอิสระ เช่น แพทย์ วิศวกร นักบัญชี นักกฎหมาย การรับเหมาที่ผู้รับเหมาต้องลงทุนด้วยการจัดหาสัมภาระในส่วนสําคัญนอกจากเครื่องมือ การประกอบธุรกิจ การพาณิชย์ การเกษตร การอุตสาหกรรม การขนส่ง การขายอสังหาริมทรัพย์ที่ได้มาโดยมุ่งในทางการค้าหรือหากําไร และการพาณิชย์อื่นๆ รวมทั้งนักแสดงสาธารณะ โดยให้นําเงินได้ที่ได้รับระหว่างวันที่ 1 มกราคม 2560 – 30 มิถุนายน 2560 มารวมคํานวณเสียภาษีตามแบบ ภ.ง.ด.94 ให้ถูกต้องครบถ้วน ยื่นแบบฯ ได้ตั้งแต่บัดนี้จนถึงวันที่ 30 กันยายน 2560 ส่วนผู้ที่ยื่นแบบฯ ผ่านทางระบบอินเทอร์เน็ตที่ www.rd.go.th จะได้รับสิทธิขยายเวลาการยื่นแบบฯ และชําระภาษีออกไปอีก 8 วัน ถึงวันที่ 9 ตุลาคม 2560 (เนื่องจากวันที่ 8 ตุลาคม 2560 ตรงกับวันอาทิตย์ซึ่งเป็นวันหยุดราชการ)”
โฆษกกรมสรรพากร กล่าวเพิ่มเติมว่า “กรมสรรพากรได้มีการปรับปรุงโครงสร้างภาษีเงินได้ บุคคลธรรมดาใหม่เริ่มตั้งแต่ปีภาษี 2560 เป็นต้นไป โดยมีการปรับปรุงทั้งในเรื่องการหักค่าลดหย่อนเพิ่มขึ้น เช่น ค่าลดหย่อนสําหรับผู้มีเงินได้ เพิ่มเป็น 60,000 บาท ค่าลดหย่อนสําหรับคู่สมรส เพิ่มเป็น 60,000 บาท ค่าลดหย่อนสําหรับบุตรชอบด้วยกฎหมายเพิ่มเป็น คนละ 30,000 บาท รวมทั้งการปรับปรุงในเรื่องการหักค่าใช้จ่ายเป็นการเหมาสําหรับเงินได้พึงประเมินตามมาตรา 40 (8) ซึ่งจะมีผลต่อผู้มีเงินได้ในการคํานวณภาษี จึงขอให้ผู้เสียภาษีศึกษาข้อมูลภาษีเงินได้บุคคลธรรมดาใหม่ให้เข้าใจ เพื่อปฏิบัติได้อย่างถูกต้องต่อไป”
หากผู้เสียภาษีมีข้อสงสัยสามารถสอบถามได้ที่สํานักงานสรรพากรทุกแห่ง หรือศูนย์สารนิเทศสรรพากร โทร. 1161
กรมสรรพากร เต็มที่ เต็มใจ ให้ประชาชน
สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ผลการประชุมคณะอนุกรรมการบูรณาการยุทธศาสตร์ชาติ ครั้งที่ 3/2560
วันศุกร์ที่ 7 กรกฎาคม 2560
ผลการประชุมคณะอนุกรรมการบูรณาการยุทธศาสตร์ชาติ ครั้งที่ 3/2560
ผลการประชุมคณะอนุกรรมการบูรณาการยุทธศาสตร์ชาติ ครั้งที่ 3/2560
วันนี้ (7 กรกฎาคม 2560) เวลา 13.30 น. ณ ห้องประชุม 301 ตุกบัญชาการ 1 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะอนุกรรมการบูรณาการยุทธศาสตร์ชาติ ครั้งที่ 3/2560
ที่ประชุมรับทราบยุทธศาสตร์การพัฒนากรุงเทพมหานครตามแผนพัฒนากรุงเทพมหานคร ระยะ 20 ปี (พ.ศ. 2556 - 2575) ซึ่งกรุงเทพมหานครได้จัดทําแผนพัฒนากรุงเทพมหานครระยะ 20 ปี (พ.ศ. 2556 - 2575) โดยนําแผนวิสัยทัศน์ของประชาชนเพื่อการพัฒนากรุงเทพมหานครมากําหนดเป็นกรอบในการปรับปรุงบริการสาธารณะต่าง ๆ เพื่อให้เมืองกรุงเทพฯ ก้าวสู่การเป็น “มหานครแห่งเอเชีย” ในปี 2575 ทั้งนี้ ได้กําหนดยุทธศาสตร์การพัฒนาออกเป็น 7 ด้าน ได้แก่ มหานครปลอดภัย มหานครกะทัดรัด มหานครประชาธิปไตย มหานครแห่งเศรษฐกิจและการเรียนรู้ รวมทั้งมหานครแห่งการบริหารจัดการ
ทั้งนี้ แผนพัฒนากรุงเทพมหานครดังกล่าวสอดคล้องกับยุทธศาสตร์ชาติระยะ 20 ปี ด้วยมีความครอบคลุมการพัฒนาในทุก ๆ ด้านและจะเป็นกรอบในการกําหนดแนวทางของการทํางานร่วมกันระหว่างกรุงเทพมหานครและหน่วยงานอื่น ๆ เพื่อบรรลุเป้าหมายของการเงิน “มหานครแห่งเอเชีย” อย่างเป็นรูปธรรม
นอกจากนี้ ที่ประชุมได้พิจารณาและมีมติเห็นชอบประเด็นความเชื่อมโยงยุทธศาสตร์ชาติ แผนพัฒนาเศรษฐกิจและสังคมแห่งชาติ ฉบับที่ 12 และยุทธศาสตร์ชาติ 20 ปี ของกระทรวง/กลุ่มจังหวัด โดยเน้นการพัฒนาคนและลดความเหลื่อมล้ํา ลดความยากจน พร้อมกระจายโอกาส สามารถเข้าถึงทรัพยากรด้านการสร้างฐานอาชีพ พร้อมเข้าถึงบริการทางสังคมที่มีคุณภาพและกระบวนการยุติธรรมอย่างทั่วถึงด้วย
*****************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลหนุนมาตรฐาน ThaiGAP สร้างระบบผลิตผักผลไม้ปลอดภัยครบวงจร  ผลักดันงานวิจัยและเทคโนโลยีสู่ภาคเกษตร ยกระดับสู่ประเทศไทย 4.0
วันอาทิตย์ที่ 26 กุมภาพันธ์ 2560
รัฐบาลหนุนมาตรฐาน ThaiGAP สร้างระบบผลิตผักผลไม้ปลอดภัยครบวงจร  ผลักดันงานวิจัยและเทคโนโลยีสู่ภาคเกษตร ยกระดับสู่ประเทศไทย 4.0
รัฐบาลสนับสนุนการยกระดับระบบการผลิตในภาคเกษตรกรรมให้ได้มาตรฐาน ThaiGAP และก้าวสู่การเป็นเกษตรอุตสาหกรรม 4.0 ด้วยงานวิจัยและเทคโนโลยี
วันที่ 26 กุมภาพันธ์ 2560 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลสนับสนุนการยกระดับระบบการผลิตในภาคเกษตรกรรมให้ได้มาตรฐาน ThaiGAP และก้าวสู่การเป็นเกษตรอุตสาหกรรม 4.0 ด้วยงานวิจัยและเทคโนโลยี ซึ่งเบื้องต้นมีผู้ประกอบการได้รับการรับรองมาตรฐานแล้ว 26 ราย และตั้งเป้าหมายในปี 2560 นี้ จะพัฒนาให้ได้เพิ่มขึ้นอีก 50 ราย
“ThaiGAP เป็นมาตรฐานการปฏิบัติทางการเกษตรที่ดีภาคภาษาไทย พัฒนาโดยมหาวิทยาลัยเกษตรศาสตร์ ร่วมกับสภาหอการค้าแห่งประเทศไทย ใช้วิธีการปฏิบัติตามมาตรฐาน GAP ซึ่งเป็นสากล โดยมีการกําหนดระบบควบคุมคุณภาพตั้งแต่การบริหารจัดการพื้นที่เพาะปลูก ดิน เมล็ดพันธุ์ น้ํา ปุ๋ย การจัดการศัตรูพืช ให้มีความปลอดภัยต่อผู้ผลิต ผู้บริโภค และสิ่งแวดล้อม
ทั้งนี้ รัฐบาลโดยกระทรวงวิทยาศาสตร์และเทคโนโลยี (วท.) ได้นํานักวิจัยและผู้เชี่ยวชาญลงพื้นที่ให้ความรู้แก่เกษตรกรและผู้ประกอบการ เพื่อให้ประยุกต์ใช้แนวทางของ ThaiGAP และสนับสนุนเทคโนโลยีต่าง ๆ เช่น โรงเรือนปลูกอัจฉริยะ ที่สามารถควบคุมอุณหภูมิและความชื้นให้เอื้อต่อการเจริญเติบโตของผักผลไม้ ไม่ต้องใช้สารเคมีในการเร่งโต หรือกําจัดศัตรูพืช เป็นต้น โดยเมื่อเกษตรกรได้รับรองมาตรฐาน ThaiGAP แล้ว จะได้ QR Code ประจําตัว ให้ผู้บริโภคสามารถใช้โทรศัพท์มือถือสแกน Code เพื่อตรวจสอบย้อนกลับถึงที่มาของผลผลิต วิธีการปลูก ทุกขั้นตอนกระบวนการก่อนมาถึงมือผู้บริโภค ช่วยให้ผู้บริโภคยุคใหม่ที่ใส่ใจในสุขภาพ นิยมบริโภคผักผลไม้ปลอดสาร สามารถมั่นใจได้ถึงความปลอดภัย”
พลโท สรรเสริญ กล่าวต่อว่า มาตรฐาน ThaiGAP จะช่วยให้ผู้ประกอบการพยายามพัฒนากระบวนการผลิตให้มีคุณภาพและมีความปลอดภัยตามมาตรฐาน ทําให้ผู้บริโภคมีแหล่งอาหารปลอดภัยเป็นทางเลือกในการบริโภคมากขึ้น โดยพลเอก ประยุทธ์ จันทร์โอชา นายกรัฐมนตรีได้เน้นย้ําว่าเกษตรกรยุคใหม่จะต้องพัฒนาตนเองให้เป็นผู้ประกอบการจะได้สร้างมูลค่าให้แก่ผลผลิตและสร้างรายได้อย่างครบวงจร
“ท่านนายกฯ กําชับให้ วท.ประสานความร่วมมือกับภาครัฐและเอกชน เพื่อเร่งขยายพื้นที่ที่ใช้วิทยาศาสตร์และเทคโนโลยีช่วยสร้างความเข้มแข็งให้แก่เกษตรกร ต่อยอดไปสู่การเป็นผู้ประกอบการด้านการเกษตร หรือ SMEs เกษตร ที่ใช้งานวิจัยและเทคโนโลยีเป็นฐาน ช่วยลดต้นทุน เพิ่มปริมาณและคุณภาพผลผลิต สร้างอํานาจต่อรอง และแข่งขันได้ในตลาดโลกตามนโยบายไทยแลนด์ 4.0 ของรัฐบาล”
-------------------------------------
รัฐบาลไทย-ข่าวทำเนียบรัฐบาล-กรมทางหลวงเผย 8 สายทางที่ผู้ขับขี่มีโอกาสหลับในมากที่สุด เสี่ยงต่อการเกิดอุบัติเหตุ พร้อมแนะนำให้แวะพักที่จุดบริการกรมทางหลวง
วันพุธที่ 11 เมษายน 2561
กรมทางหลวงเผย 8 สายทางที่ผู้ขับขี่มีโอกาสหลับในมากที่สุด เสี่ยงต่อการเกิดอุบัติเหตุ พร้อมแนะนําให้แวะพักที่จุดบริการกรมทางหลวง
นายธานินทร์ สมบูรณ์ อธิบดีกรมทางหลวง (ทล.) กระทรวงคมนาคม กล่าวว่า ทล. เตรียมความพร้อมอํานวยความสะดวก ปลอดภัย เพื่อรองรับการเดินทางของประชาชนในช่วงเทศกาลสงกรานต์ 2561 ภายใต้นโยบาย One Transport
รวมทั้งมอบให้สํานักทางหลวงและแขวงทางหลวงในพื้นที่ติดตั้งป้ายเตือน “ง่วงหยุดพัก” และจุดบริการประชาชนเพิ่มเติมในจุดที่เกิดอุบัติเหตุบนสายทางที่เกิดจากการหลับในของผู้ขับขี่มีสาเหตุเกิดจากความเหนื่อยล้า ประกอบกับเป็นทางตรงระยะยาว จากสถิติของสํานักอํานวยความปลอดภัย ทล. พบว่า ทางหลวงที่ผู้ขับขี่หลับในและเกิดอุบัติเหตุ จํานวน 8 สายทาง ดังนี้
-ทางหลวงหมายเลข 1 ตอนพาน - สันทรายหลวง ระหว่าง กม. ที่ 916 - 922 ระยะทางประมาณ 6 กิโลเมตร ในพื้นที่ จ.เชียงราย
-ทางหลวงหมายเลข 323 ตอนแยกปากกิเลน - น้ําตกไทรโยคใหญ่ ระหว่าง กม. ที่ 110 - 115 ระยะทางประมาณ 5 กิโลเมตร ในพื้นที่ จ.กาญจนบุรี
-ทางหลวงหมายเลข 1 ตอนวังม่วง - แม่เชียงรายบน ระหว่าง กม. ที่ 535 - 540 ระยะทางประมาณ 5 กิโลเมตร ในพื้นที่ จ.ตาก
-ทางหลวงหมายเลข 4 ตอนน้ํารอด - พ่อตาหินช้าง ระหว่าง กม. ที่ 415 - 425 ระยะทางประมาณ 10 กิโลเมตร ในพื้นที่ จ.ชุมพร
-ทางหลวงหมายเลข 224 ตอนพะโค - หนองสนวน ระหว่าง กม. ที่ 90 - 95 ระยะทางประมาณ 5 กิโลเมตร ในพื้นที่ จ.นครราชสีมา
-ทางหลวงหมายเลข 402 ตอนหมากปรก - เมืองภูเก็ต ระหว่าง กม. ที่ 30 - 35 ระยะทางประมาณ 5 กิโลเมตร ในพื้นที่ จ.ภูเก็ต
-ทางหลวงหมายเลข 4 ตอนปากท่อ - สระพัง ระหว่าง กม. ที่ 123 - 133 ระยะทางประมาณ 10 กิโลเมตร ในพื้นที่ จ.สมุทรสงคราม
-ทางหลวงหมายเลข 35 ตอนสะพานข้ามแม่น้ําท่าจีน - นาโคก ระหว่าง กม. ที่ 40 - 45 ระยะทางประมาณ 5 กิโลเมตร ในพื้นที่ จ.สมุทรสาคร
ทั้งนี้ ทล. ได้ติดตั้งป้ายเตือน “ง่วงหยุดพัก” ในจุดที่เหมาะสม เพื่อเตือนให้ผู้ใช้ทางที่ผ่านพื้นที่ดังกล่าวทราบว่า จุดดังกล่าวเป็นทางตรงระยะยาว มีโอกาสหลับในสูง และเป็นจุดที่ใกล้จะถึงจุดหมายของผู้ขับขี่ ทําให้ผู้ขับขี่ฝืนตัวเอง จึงขอให้หยุดพักเพื่อผ่อนคลาย โดยแนะนําให้หยุดพักที่จุดบริการ ทล. ซึ่งตั้งอยู่บนสายทางทุก 2 ชั่วโมง เนื่องจากมีความพร้อมในการรองรับทั้งที่พัก สิ่งอํานวยความสะดวก เครื่องดื่ม และข้อแนะนําต่าง ๆ ขอให้ประชาชนผู้ใช้ทางศึกษาเส้นทางก่อนออกเดินทาง ขับขี่ด้วยความระมัดระวัง พักผ่อนให้เพียงพอ รับประทานอาหารแต่พอดี หลีกเลี่ยงเครื่องดื่มแอลกอฮอล์ เคารพกฎจราจรอย่างเคร่งครัด และขอความร่วมมือปฏิบัติตามนโยบายของกระทรวงฯ “ขับรถช้า เปิดไฟหน้า คาดเข็มขัดนิรภัย” หากมีปัญหาเกี่ยวกับการเดินทางสามารถสอบถามได้ที่ สายด่วนกรมทางหลวง 1586 (โทรฟรี 24 ชั่วโมง)
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เข้าร่วมการประชุมสภาบริหารของ ITU ประจำปี 2018
วันพุธที่ 18 เมษายน 2561
ปลัดกระทรวงดิจิทัลฯ เข้าร่วมการประชุมสภาบริหารของ ITU ประจําปี 2018
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เข้าร่วมการประชุมสภาบริหารของสหภาพโทรคมนาคมระหว่างประเทศ (International Telecommunication Union : ITU) ประจําปี 2018 ระหว่างวันที่ 17-19 เมษายน 2561 ณ นครเจนีวา สมาพันธรัฐสวิส โดยปลัดกระทรวงดิจิทัลฯ พร้อมด้วย นายเสข วรรณเมธี เอกอัครราชทูตผู้แทนถาวรไทยประจําสหประชาชาติ ณ นครเจนีวา ได้เข้าพบหารือกับนายฮูลิน ซาว (Mr.Houlin Zhao) เลขาธิการสหภาพโทรคมนาคมระหว่างประเทศ เมื่อวันที่ 16 เมษายน 2561 เพื่อหารือประเด็นสําคัญที่จะมีการพิจารณาในการประชุมสภาบริหาร ปี 2018 (ITU Council 2018) และการเตรียมการประชุมใหญ่ผู้แทนผู้มีอํานาจเต็ม ปี 2018 ที่จะมีขึ้นในช่วงเดือนตุลาคม 2561 ณ เมืองดูไบ สหรัฐอาหรับเอมิเรตส์ ตลอดจนความร่วมมือระหว่างไทยกับ ITU ในเรื่องการใช้ดิจิทัลเทคโนโลยีเพื่อพัฒนาเศรษฐกิจและสังคม รวมถึงการพัฒนา SME ซึ่งการประชุมสภาบริหารครั้งนี้เป็นการประชุมครั้งสุดท้ายสําหรับสมาชิกสภาบริหารชุดปัจจุบัน โดยจะมีการเลือกตั้งสภาบริหารชุดใหม่ วาระปี 2018-2022 ในการประชุมใหญ่ผู้แทนผู้มีอํานาจเต็ม ปี 2018 ซึ่งประเทศไทยได้สมัครรับเลือกตั้งตําแหน่งสมาชิกสภาบริหารอีกสมัยด้วย
นอกจากนี้ ปลัดกระทรวงดิจิทัลฯ ยังได้เข้าพบหารือกับผู้บริหารของ World Economic Forum (WEF) เมื่อวันที่ 18 เมษายน 2561 เพื่อหารือเกี่ยวกับการจัดอันดับขีดความสามารถในการแข่งขัน (Global Competitiveness Index) โดยเฉพาะการจัดทําตัวชี้วัดที่เกี่ยวข้องกับ Digital Economy รวมทั้งการจัดทํารายงาน Global Information Technology Report 2018
********************